ספיידרמן המופלא

ספיידרמן המופלא (באנגלית: The Amazing Spider-Man) הוא סרט גיבורי על אמריקאי המבוסס על סדרת הקומיקס "ספיידרמן" מבית סוני ומארוול קומיקס. את הסרט ביים מארק וב, ומככבים בו אנדרו גארפילד, אמה סטון, מרטין שין, סאלי פילד, דניס לירי וריס איוואנס. הסרט יצא לאקרנים בארצות הברית ב-3 ביולי 2012. זהו הסרט הרביעי בסדרת סרטי ספיידרמן, והוא אינו סרט המשך לקודמו "ספיידרמן 3" משנת 2007 בבימויו של סם ריימי, אלא אתחול מחודש לזיכיון הסרטים עם במאי וצוות שחקנים חדש.

עלילה 
הסרט מציג את סיפורו של פיטר פארקר, נער לא אהוב על בני גילו, כמי שרוכש את כוחות העכביש שלו בתקופת התיכון. הוא מצטיין בתחום המדעים. פיטר, יתום מאב ואם, גר אצל דודו בן ודודתו מיי. יום אחד מגלה פארקר כי אביו היה מדען מבריק בתאגיד בשם "אוסקורפ". פיטר מנסה לתור אחר חברו של אביו ועד מהרה פוגש את ד"ר קורט קונורס, מדען קטוע יד ושותפו של אביו, במהלך סיור באוסקורפ. באותו סיור, פיטר ננשך על ידי עכביש מהונדס גנטית ורוכש כוחות על-טבעיים.

לאחר ריב עם דודיו, פיטר בורח למכולת שכונתית ונתקל ברוצח שכיר. הוא עוזר לו שלא ביודעין להימלט, אך פיטר מתחרט על כך לאחר שדודו נרצח על ידי הרוצח. הוא חש אשמה על כך שיכול היה לעצור זאת ומשתמש בכוחותיו ללוחמה בפשע תחת הזהות הסודית ספיידרמן. לאחר ארוחה משותפת עם גוון סטייסי,חברתו לספסל הלימודים, בביתה (בה פיטר רב עם אביה לגבי מהות ספיידרמן בניו יורק וייצוגו), פיטר מגלה לגוון שהוא ספיידרמן, והשניים מתאהבים. במקביל, פיטר נפגש עם ד"ר קונרוס ועוזר לו לפתח נוסחאות, שאמורות לעזור לד"ר קונרוס לרפא את ידו הקטועה. לאחר מספר ניסויים כושלים, מצליחים השניים לפתח וירוס מתאים.

קורט לוקח לעצמו את הווירוס על מנת לרפא את ידו, אך דבר כלשהו משתבש, וקורט מתרפא, אך בו זמנית הופך ללטאת ענק שרוצה להרוס את העיר ולזרוע את הווירוס ברחבי העיר על מנת להפוך את כולם למשרתיו. על ספיידרמן כעת להציל את כל מי שהוא אוהב, ללחום נגד הלטאה ולהציל את העיר מאובדן כללי.
(הסרט מסתיים בסצנת CGI בה רואים את ספיידרמן מתעופף בעזרת קורי העכביש מעל העיר ניו יורק)
בסצנה שלאחר הכתוביות קורט קונורס בכלא וחברו מדבר איתו על פיטר.

צוות השחקנים 
 אנדרו גארפילד - פיטר פארקר/ספיידרמן.
 אמה סטון - גוון סטייסי, אהובתו של פיטר.
 מרטין שין - בן פארקר, דודו של פיטר שנרצח.
 סאלי פילד - מיי פארקר, דודתו של פיטר.
 דניס לירי - ג'ורג' סטייסי, קפטן משטרת העיר ניו יורק ואביה של גוון.
 ריס איוואנס - דוקטור קורט קונורס/הלטאה, הנבל הראשי של הסרט.
 כריס זילקה - פלאש תומפסון, בריון התיכון שמתעמר בפיטר פארקר.
 אירפאן קאן - ד"ר ראג'יט ראת'ה.
 סטן לי - מופיע (הופעת קמע) כספרן במהלך הקרב בין ספיידרמן והלטאה.
 סקיילר ג'יסונדו - הווארד סטייסי

מוזיקה 
את המוזיקה לסרט נשכר להלחין ג'יימס הורנר.

בחודש מאי 2012, חשפה חברת סוני פרטים על הפסקול של הסרט. וב תיאר את האות המוזיקלית של הורנר כמדהימה. וב אמר: "רציתי ליצור פסקול שמרגיש מאסיבי אבל גם אינטימי וקטן".

כל המוזיקה של הסרט נכתבה והולחנה בידי ג'יימס הורנר.

ספיידרמן המופלא: מוזיקה מתוך הסרט

הפקה

ליהוק 
בחודש מאי 2010, הוליווד ריפורטר אמר שהשחקנים שנפגשו עם מארק וב יהיו כשירים לתפקיד הראשי כללו ג'יימי בל, אלדן ארנרייך, פרנק דילן, אנדרו גארפילד וג'וש האצ'רסון. ביוני 2010 לוס אנג'לס טיימס דיווח כי המועמדות התרחב לכלול את אהרון ג'ונסון ואנטון ילצ'ין. ב־1 ביולי 2010 אושרה הבחירה בגארפילד. וב הצהיר כי הוא הרגיש שהוא יודע שגארפילד הוא הבחור הנכון כשצילמו קטעי וידאו שבהם הוא אוכל צ'יזבורגר תוך שהוא אומר לגוון להירגע.

אז סוני קיימה אודישנים לתפקיד פיטר הצעיר, שהיה צריך להידמות לגארפילד. ווב אמר, "אני חושב שראינו את מקורו של ספיידרמן לפני כן אך לא את מקורו של פיטר פארקר". ווב הרגיש שכשאתה מנסה לבנות את הסרט אתה חייב לבנות את הגיבור מהיסוד. לכן הוא רצה שפארקר יתחיל בילדותו.

קישורים חיצוניים 

 

 
 
 
 יעל שוב, "ספיידרמן המופלא" - תחושת הדז'ה וו חזקה במיוחד, באתר Time Out תל אביב, 5 ביולי 2012
 

סרטי 2012
סרטי אתחול
סרטי גיבורי-על
סרטי המשך אמריקאיים
ספיידרמן: סרטים
סרטי פנטזיה אמריקאיים
סרטי פעולה אמריקאיים
סרטי קולומביה